নেপাল হয়ে ভারতে অবৈধ প্রবেশ, গ্রেফতার দক্ষিণ কোরিয়ান মহিলা

নয়াদিল্লি: ভারতে (India) অবৈধভাবে প্রবেশের (Illegally Enter) অভিযোগে এক দক্ষিণ কোরিয়ান মহিলাকে (South Korean woman) গ্রেফতার করা হয়েছে। ভারতে আসতে ওই মহিলা নেপাল (Nepal) হয়ে প্রবেশ করে বলে খবর। এসএসবি (সশস্ত্র সীমা বল) (Sashastra Seema Bal) ও উত্তরপ্রদেশ পুলিশ (Uttarpradesh Police) ওই মহিলার পাসপোর্ট, ল্যাপটপ, মোবাইলফোন, নেপালের সিম কার্ড, নেপালি টাকা সহ আরও কিছু নথিপত্র বাজেয়াপ্ত করেছে।

এক কর্মকর্তা সূত্রে খবর, সশস্ত্র সীমা বল ও উত্তর প্রদেশ পুলিশ দক্ষিণ কোরিয়ান এক মহিলাকে ভারতে অবৈধভাবে প্রবেশের জন্য একযোগে অভিযান চালিয়ে গ্রেফতার করেছে।

আরও পড়ুন: আজ হাইকমিশনের সঙ্গে বৈঠক মুখ্যমন্ত্রীর, মঙ্গলে বাণিজ্য সম্মেলন, বৃহস্পতিতে অক্সফোর্ডে ভাষণ

অতিরিক্ত পুলিশ সুপার (গ্রামীণ) দুর্গা প্রসাদ তিওয়ারি সাংবাদিকদের জানান, শনিবার রাত ১১টার দিকে রূপাইদিহার সীমান্ত ইন্টার কলেজের কাছে পুলিশ এবং এসএসবির একটি যৌথ দল নেপাল হয়ে “অবৈধভাবে” ভারতে প্রবেশ করার সময় এক বিদেশি নাগরিককে আটক করে। ৫৪ বছর বয়সী ওই বিদেশির নাম পার্ক সেরিওন (Park Seryeon) ওরফে ইয়োগসুক, যিনি দক্ষিণ কোরিয়ার সিউলের বাসিন্দা। পুলিশ জানিয়েছে, জিজ্ঞাসাবাদের সময়, মহিলা কোনও বৈধ নথি দেখাতে পারেননি।

#SPBahraich के निर्देशन में, थाना रुपईडीहा पुलिस व #SSB टीम द्वारा अवैध तरीके से नेपाल के रास्ते भारत में घुसपैठ करने वाली दक्षिण कोरियाई महिला को किया गया गिरफ्तार।@Uppolice pic.twitter.com/49eS6MmrgS

— BAHRAICH POLICE (@bahraichpolice) March 23, 2025

রুপাইদিহা থানায় (Rupaidiha police station) ওই মহিলার নামে অভিযোগ দায়ের হয়েছে। তাকে গ্রেফতার করা হয়েছে। ধৃতের বিরুদ্ধে বিদেশি আইনে মামলা করা হয়েছে। বাহিনী কোরিয়ান মহিলার কাছ থেকে পাসপোর্ট, ল্যাপটপ, মোবাইল ফোন, নেপালের সিম কার্ড, নেপালি অর্থ, অন্যান্য নথিপত্র উদ্ধার হয়েছে। এসএসবির ৪২তম ব্যাটালিয়নের কমান্ড্যান্ট গঙ্গা সিং উদাবত জানিয়েছেন, গ্রেফতার হওয়া দক্ষিণ কোরিয়ার মহিলা পার্ক সেরিওনও চার্চ অফ গডের (ওয়ার্ল্ড মিশন সোসাইটি) সঙ্গে যুক্ত বলে জানা গেছে।”

এসএসবি কর্মকর্তা জানিয়েছেন, মহিলার কাছ থেকে প্রাপ্ত তথ্যের ভিত্তিতে তদন্ত চলছে। ওই মহিলা সত্য বলছেন কিনা তা খতিয়ে দেখা হচ্ছে। তার ভারতে প্রবেশের পিছনে অন্য কোনও উদ্দেশ্য ছিল কিনা, তা নিয়ে তদন্ত শুরু হয়েছে।